Alive!

Alive! je štvrtý album skupiny KISS, ktorý je považovaný za ich prelomový, zároveň vo všeobecnosti považovaný za medzník vo vydávaní koncertných albumov. Bol vydaný 10. septembra 1975 ako dvojalbum s koncertnými verziami výberu skladieb, ktoré vyšli na ich prvých troch štúdiových projektoch, Kiss, Hotter Than Hell, a Dressed to Kill. Nahrávky pochádzajú z piatich vystúpení: v Clevelande (Ohio), v Detroite (Michigan), v Tri-Cities (Wyoming), vo Wildwoode (New Jersey) a v Springfielde (Illinois). 

V rebríčku  albumov Billboard 200 sa dostal na deviatu pozíciu a udržal sa v ňom 110 týždňov, čo bol najväčší úspech v histórii diskografie skupiny Kiss. 4. decembra 1975 získal tento album od RIAA zlato za predaj 500 000 nosičov, koncom januára 1976 sa mal stať platinovým. V roku 2007 dal časopis Rolling Stone tento album na druhé miesto medzi najlepšími koncertnými albumami všetkých čias. 

Skupina Kiss bola známa svojimi vystúpeniami, ktoré boli teatrálnymi show s explóziami, dymiacou sólovou gitarou, vypľúvaním ohňa, či krvi. Aj keď boli tieto vystúpenia známe, neodzrkadľovalo sa to v predaji ich hudobných nosičov. Skupina Kiss po finančnej stránke viac-menej iba prežívala a situácia sa začala komplikovať po tom ako sa ich vydavateľ Casablanca Records dostal do finančných ťažkostí z realizácie dvojalbumu monológov Johnnyho Carsona. Aj keď bol tento projekt prepadákom vydavateľstvo vtedy dalo predčasne urobiť milióny výliskov tohto albumu. O úspechu dvojalbumu Alive! vzhľadom na predaj predchádzajúcich štúdiových albumov malo vydavateľstvo Casablanca Records tiež pochybnosti. Argumentom bola aj cena, nakoľko sa jednalo o dvojalbum, ktorého súčasťou bola aj knižka s fotografiami, ktorá ale zároveň naznačila trend dávať fanúšikom viac ako u albumov iných skupín.

Pár rokov po vydaní tohto albumu gitarista Paul Stanley a basgitarista Gene Simmons potvrdili, že po vydaní Alive! úmerne stúpla aj návštevnosť ich koncertov. V dokumentárnom filme Kiss: X-treme Close Up spomína, "že na jednom koncerte v Daytone v štáte Ohio bolo toľko ľudí napchatých na jednom mieste, že ďalší jeden by sa tam dostal iba pomocou obúvaku".

Zoznam skladieb 
 „Deuce“ (Paul Stanley, Gene Simmons) – 3:32
 „Strutter“ (Stanley, Simmons) – 3:12
 „Got To Choose“ (Stanley) – 3:35
 „Hotter Than Hell“ (Stanley) – 3:11
 „Firehouse“ (Stanley) – 3:42
 „Nothin' To Lose“ (Simmons) – 3:23
 „C'mon and Love Me“ (Stanley) – 2:52
 „Parasite“ (Ace Frehley) – 3:21 
 „She“ (Simmons, Stephen Coronel) – 6:42
 „Watchin' You“ (Simmons) – 3:51
 „100,000 Years“ (Stanley, Simmons) – 12:10
 „Black Diamond“ (Stanley) – 5:50
 „Rock Bottom“ (Frehley, Stanley) – 4:59
 „Cold Gin“ (Frehley) – 5:43
 „Rock and Roll All Nite“ (Stanley, Simmons) – 4:23
 „Let Me Go, Rock 'N Roll“ (Stanley, Simmons) – 5:45

Skupina Kiss 
 Gene Simmons - basová gitara, spev
 Paul Stanley - rytmická gitara, spev
 Ace Frehley - sólová gitara, vokály
 Peter Criss - bicie, spev

Umiestnenie v rebríčkoch

Svetové rebríčky

Album - Billboard 200 (Severná Amerika)

Single - Billboard Hot 100 (USA)

Certifikácie

Referencie 

Hudobné albumy z 1975
Albumy skupiny Kiss
Koncertné albumy
Dvojalbumy